เรื่องร้องเรียน: พบผู้กระทำความผิดจอดรถยนต์ขายอาหารบริเวณริมถนน และวางสิ่งของเต็มพื้นที่บริเวณทางเท้า ทำให้ผู้คนไม่สะดวกในในการใช้ทางเท้า และเป็นอันตรายต่อผู้ที่ใช้ทางเท้า พบว่ากระทำความผิดอยู่ริมถนนในซอยลาดกระบัง 52 ก่อนถึงเซเว่น อีเลฟเว่น ซ.ลาดกระบัง 52 แยก 1
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง กวดขันตรวจสอบกรณีร้องทุกข์ดังกล่าว และขอรายงานผลการดำเนินการ ดังนี้  1. จากการตรวจสอบพบว่ามีการจำหน่ายสินค้าริมถนนบริเวณซอยลาดกระบัง 52 จึงได้ประชาสัมพันธ์ไม่ให้จำหน่ายสินค้าในที่สาธารณะ จนเป็นอุปสรรคต่อการสัญจรของประชาชน 2. จะจัดกำลังเจ้าหน้าที่กวดขันตรวจสอบอย่างต่อเนื่องต่อไป
ความเห็นของผู้แจ้ง: ชื่นชมในการทำงานที่รวดเร็ว แต่การจัดการปัญหาอาจจะไม่ได้ผลเท่าที่ควรในระยะเวลานาน เมื่อไม่มีการเข้าไปสอดส่องดูแล ซึ่งวันนี้พบว่าเกิดการกระทำผิดซ้ำอีก
พื้นที่: แขวงลาดกระบัง เขตลาดกระบัง กรุงเทพมหานคร